Nomas (Aliaska)

Nomas (angl. Nome) – miestas Jungtinėse Amerikos Valstijose, Aliaskos vakarinėje dalyje, Siuardo pusiasalyje. Nomo apskaitinės apyrubės didžiausias miestas ir administracinis centras. 2020 m. JAV gyventojų surašymo duomenimis, mieste gyveno 3 701 gyventojai.Nome. www.citypopulation.de. Nuoroda tikrinta 2023-12-19. Yra oro uostas. XX a. pradžioje miestas garsėjo aukso kasyba. Nomas verčiasi turizmu, žvejyba, šiaurės elnių auginimu ir eskimų amatais.

 Istorija 
Įkurtas 1901 m.

Prieš europiečių atkeliavimą, Nomo apylinkėse gyveno eskimai. 1898 m. netoliese Nomo atrasta daug aukso. Miestas nuo 1900 m. sparčiai augo, jame gyveno apie 20 000 gyventojų, tačiau nuo 1903 m. gyventojų skaičius mažėjo, nes seko aukso ištekliai. 1920 m. mieste gyveno vos 852 gyventojai. 1934 m. Miestas nukentėjo nuo gaisro. 

Antrojo pasaulinio karo metu Nomas buvo tarpustotė JAV gamybos lėktuvams, siunčiamiems į Sovietų Sąjungą pagal lendlizo programą.Nome, Alaska. www.britannica.com. Nuoroda tikrinta 2023-12-19.

 Gyventojai 
2021 m. duomenimis, Nome gyveno 53 % indėnų, 26,1 % baltųjų, 11,1 % mišrios rasės, 3,12 % azijiečių, 1,57 % afroamerikiečių ir 5,16 % lotynoamerikiečių kilmės gyventojų.Nome, AK. datausa.io. Nuoroda tikrinta 2023-12-19.

 Šaltiniai 

Kategorija:Aliaskos miestai